section_heading: Formula 3
paragraph_text: Sezona FIA Formula 3 prvenstva je počela 11. svibnja u Španjolskoj, a sadržavala je osam rundi, s po dvije utrke na svakoj rundi. Na prvoj rundi u Barceloni, Yuki je osvojio jedan bod, a na sljedećoj rundi na stazi Paul Ricard ukupno šest bodova. Uslijedila je treća runda na stazi Red Bull Ring, gdje Tsunoda nije osvojio bodove, a na četvrtoj rundi na Silverstoneu osvaja dva boda. Nakon toga uslijedili su bolji rezultati u drugom djelu sezone, te nakon šest osvojenih bodova na Hungaroringu, Tsunoda dolazi do prvoj postolja na drugoj utrci šeste runde na Spa-Francorchampsu. Još jedno postolje ostvaruje na prvoj utrci sedme runde u Monzi, dok na drugoj utrci ostvaruje svoju prvu i jedinu pobjedu u Formuli 3.<ref> Monza FIA F3: Red Bull and Honda junior Tsunoda gets first win Autosport. Objavljeno 8. rujna 2019. Pristupljeno 30. prosinca 2020. Na drugoj utrci posljednje runde u Sočiju, Yuki je upisao i jedino odustajanje te sezone. Tijekom sezone za Jenzer Motorsport su još vozili Giorgio Carrara, Federico Malvestiti i Hon Chio Leong. Tsunoda je na kraju zauzeo deveto mjesto u poretku vozača s osvojenih 67 bodova. Jednak broj bodova je osvojio i Jenzer Motorsport, odnosno Tsunoda je bio jedini od šest Jenzerovih vozača koji su u sezoni osvojili bodove za momčad.<ref> FIA Formula 3 Championship 2019 standings Driver Database. Pristupljeno 30. prosinca 2020.